《鸠逐妇有感而作》
明代·张萱

万斛春光百尺楼，阴云忽布风飕飕。芳草迷烟满林雨，凭栏笑问林中鸠。

天生尔鸠性固拙，汝夫汝妇亦奇绝。雨即逐妇晴唤归，一逐一唤有何说。

人间夫妇岂尔禽，偕老齐眉无二心。好合何人肯逐妇，请君常诵白头吟。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。